
NACRT ZAKONODAVNE REZOLUCIJE EUROPSKOG PARLAMENTA
o Prijedlogu uredbe Europskog parlamenta i Vijeća o uvođenju potpore Unije za schengensko područje, europsko integrirano upravljanje granicama i zajedničku viznu politiku za razdoblje 2028. – 2034.
(COM(2025)0541 – C10‑0176/2025 – 2025/0541(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2025)0541),
–	uzimajući u obzir članak 294. stavak 2., članak 77. stavak 2. i članak 79. stavak 2. točke (c) i (d) Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10‑0176/2025),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir proračunsku procjenu koju je donio Odbor za proračune,
–	uzimajući u obzir mišljenje Europskoga gospodarskog i socijalnog odbora od 19. veljače 2026.[footnoteRef:1], [1:  Još nije objavljeno u Službenom listu.] 

–	uzimajući u obzir članke 60. i 58. Poslovnika,
–	uzimajući u obzir izvješće Odbora za građanske slobode, pravosuđe i unutarnje poslove (A10‑0000/2026),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Uvodna izjava 9.</Article>
	

	Tekst koji je predložila Komisija
	Izmjena

	(9)	S obzirom na promjenjivo globalno okruženje i sve veću nestabilnost, Unija i njezine države članice moraju udružiti svoje resurse kako bi djelotvorno štitile vanjske granice Unije, među ostalim od nezakonitih migracija, krijumčarenja migranata i trgovine ljudima te od državnih aktera koji umjetno pokreću i olakšavaju nezakonite migracije, instrumentalizirajući migracijske tokove u političke svrhe i primjenjujući taktike hibridnog ratovanja, kao što je upotreba migracija kao oružja, kako bi destabilizirali Europsku uniju i njezine države članice. U interesu solidarnosti u schengenskom području u cjelini i u duhu podijeljene odgovornosti za zaštitu vanjskih granica Unije, u nacionalnom i regionalnom partnerskom planu države članice trebali bi se na odgovarajući način u obzir uzeti utvrđeni izazovi, posebno u kontekstu strategije za europsko integrirano upravljanje granicama, strategije za europsku viznu politiku i nove schengenske IT strukture koja se oslanja na opsežne informacijske sustave (IT) za upravljanje vanjskim granicama i sigurnošću, kao i na interoperabilnost tih sustava. Nadalje, trebalo bi razmotriti uvođenje tehnologije i digitalnih rješenja za potporu zadaćama nadzora granice.
	(9)	S obzirom na promjenjivo globalno okruženje i sve veću nestabilnost, Unija i njezine države članice moraju udružiti svoje resurse i osigurati da imaju na raspolaganju odgovarajuće fizičke, tehničke, ljudske i administrativne kapacitete kako bi djelotvorno štitile vanjske granice Unije, među ostalim od nezakonitih migracija, krijumčarenja migranata i trgovine ljudima te od državnih aktera koji umjetno pokreću i olakšavaju nezakonite migracije, instrumentalizirajući migracijske tokove u političke svrhe i primjenjujući taktike hibridnog ratovanja, kao što je upotreba migracija kao oružja, kako bi destabilizirali Europsku uniju i njezine države članice. U interesu solidarnosti u schengenskom području u cjelini i u duhu podijeljene odgovornosti za zaštitu vanjskih granica Unije, u nacionalnom i regionalnom partnerskom planu države članice trebali bi se na odgovarajući način u obzir uzeti utvrđeni izazovi, posebno u kontekstu strategije za europsko integrirano upravljanje granicama, strategije za europsku viznu politiku i nove schengenske IT strukture koja se oslanja na opsežne informacijske sustave (IT) za upravljanje vanjskim granicama i sigurnošću, kao i na interoperabilnost tih sustava. Nadalje, trebalo bi razmotriti uvođenje tehnologije i digitalnih rješenja za potporu zadaćama nadzora granice.

	__________________
	__________________

	7 Komunikacija Komisije Europskom parlamentu i Vijeću o suzbijanju hibridnih prijetnji koje proizlaze iz korištenja migracija kao oružja i o jačanju sigurnosti na vanjskim granicama EU-a (COM(2024) 570 final od 11.12.2024.).
	7 Komunikacija Komisije Europskom parlamentu i Vijeću o suzbijanju hibridnih prijetnji koje proizlaze iz korištenja migracija kao oružja i o jačanju sigurnosti na vanjskim granicama EU-a (COM(2024) 570 final od 11.12.2024.).


Or. <Original>{EN}en</Original>
</Amend>
<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 10.</Article>
	

	Tekst koji je predložila Komisija
	Izmjena

	(10)	Potpora Unije trebala bi povećati dosljednost, usklađenost, sinergije i komplementarnost između unutarnjih i vanjskih politika Unije. Potrebna je veća usklađenost između politika u području migracija, azila, vraćanja i vanjske politike te je važno osigurati da vanjska pomoć Unije i potpora Unije na temelju ove Uredbe doprinose koordiniranom, cjelovitom i strukturiranom pristupu migracijama, povećavajući sinergije i utjecaj. Potpora Unije na temelju ove Uredbe može uključivati i potporu za relevantne resurse delegacija EU-a u propisno opravdanim slučajevima te se može koordinirati između država članica i Komisije u fazama programiranja i provedbe.
	(10)	Potpora Unije trebala bi povećati dosljednost, usklađenost, sinergije i komplementarnost između unutarnjih i vanjskih politika Unije. Važno je da Komisija osigura koordinaciju s drugim relevantnim fondovima EU-a, kao što su Fond za azil, migracije i integraciju i Fond za unutarnju sigurnost, kako bi se maksimalno povećao učinak financiranja EU-a i izbjeglo udvostručavanje. Potrebna je veća usklađenost između politika u području migracija, azila, vraćanja i vanjske politike te je važno osigurati da vanjska pomoć Unije i potpora Unije na temelju ove Uredbe doprinose koordiniranom, cjelovitom i strukturiranom pristupu migracijama, povećavajući sinergije i utjecaj u nastojanju da se ostvari smislena suradnja s trećim zemljama i relevantnim dionicima usmjerena na rezultate. Potpora Unije na temelju ove Uredbe može uključivati mjere koje s provode u trećim zemljama, uključujući potporu za relevantne resurse delegacija EU-a te se može koordinirati između država članica i Komisije u fazama programiranja i provedbe.


Or. <Original>{EN}en</Original>
</Amend>
<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 12.</Article>
	

	Tekst koji je predložila Komisija
	Izmjena

	(12)	Budući da se izazovi u području upravljanja granicama i vizne politike neprestano mijenjaju, potrebno je prilagoditi dodjelu potpore Unije promjenama prioriteta u području upravljanja vanjskim granicama i vizne politike, među ostalim i promjenama do kojih dolazi zbog povećanog pritiska na granicama, te je potrebno usmjeriti financijska sredstva na prioritete koji imaju najveću dodanu vrijednost Unije. Kako bi se odgovorilo na hitne potrebe i promjene u politici i prioritetima Unije te kako bi se financijska sredstva usmjerila na djelovanja s visokom razinom dodane vrijednosti Unije, dio potpore Unije trebao bi se provoditi u okviru izravnog, podijeljenog i neizravnog upravljanja putem Instrumenta EU-a uspostavljenog na temelju Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost. Instrument EU-a omogućuje fleksibilnost u upravljanju potporom Unije, a kad je riječ o podijeljenom upravljanju, trebao bi se provoditi putem nacionalnih i regionalnih partnerskih planova država članica.
	(12)	Budući da se izazovi u području upravljanja granicama i vizne politike neprestano mijenjaju, potrebno je prilagoditi dodjelu potpore Unije promjenama prioriteta u području upravljanja vanjskim granicama i vizne politike, među ostalim i promjenama do kojih dolazi zbog povećanog pritiska na granicama, te je potrebno usmjeriti financijska sredstva na prioritete koji imaju najveću dodanu vrijednost Unije. Kako bi se odgovorilo na hitne potrebe i promjene u politici i prioritetima Unije te kako bi se financijska sredstva usmjerila na djelovanja s visokom razinom dodane vrijednosti Unije, dio potpore Unije trebao bi se provoditi u okviru izravnog, podijeljenog i neizravnog upravljanja putem Instrumenta EU-a uspostavljenog na temelju Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost. Za potrebe takvog određivanja prioriteta trebalo bi utvrditi hitne potrebe i prioritetne izazove na temelju mehanizama i alata za praćenje na razini Unije, uključujući schengenske evaluacije, Frontexovu procjenu ranjivosti i relevantne analize nadležnih tijela, ureda i agencija Unije u okviru njihovih mandata. Instrument EU-a omogućuje fleksibilnost u upravljanju potporom Unije, a kad je riječ o podijeljenom upravljanju, trebao bi se provoditi putem nacionalnih i regionalnih partnerskih planova država članica. Takvom fleksibilnošću trebalo bi se osigurati da se potpora može brzo usmjeriti na mjere za jačanje neposrednih operativnih kapaciteta, posebno na najizloženijim dijelovima vanjskih granica, i na ulaganja s mjerljivim i trajnim učinkom na sigurnost, učinkovitost postupaka i otpornost schengenskog područja.


Or. <Original>{EN}en</Original>
</Amend>
<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 13.</Article>
	

	Tekst koji je predložila Komisija
	Izmjena

	(13)	Komisija i države članice trebale bi osigurati da se znanje i iskustvo tijela, ureda i agencija Unije uzimaju u obzir pri provedbi mjera ili rješavanju problema povezanih s upravljanjem migracijama, nadzorom i upravljanjem granicama te unutarnjom sigurnošću. Komisija bi, prema potrebi, također trebala moći uključiti relevantna tijela, urede i agencije Unije u aktivnosti čiji je cilj osigurati da su mjere koje podupire Unija u skladu s relevantnom pravnom stečevinom Unije i dogovorenim prioritetima Unije.
	(13)	Komisija i države članice trebale bi osigurati da se znanje i iskustvo tijela, ureda i agencija Unije uzimaju u obzir pri provedbi mjera ili rješavanju problema povezanih s upravljanjem migracijama, nadzorom i upravljanjem granicama te unutarnjom sigurnošću, među ostalim potpunim iskorištavanjem njihovih operativnih i analitičkih kapaciteta te osiguravanjem učinkovite koordinacije i razmjene informacija s tim tijelima, uredima i agencijama. Komisija bi, prema potrebi, također trebala moći uključiti relevantna tijela, urede i agencije Unije u aktivnosti čiji je cilj osigurati da su mjere koje podupire Unija u skladu s relevantnom pravnom stečevinom Unije i dogovorenim prioritetima Unije.


Or. <Original>{EN}en</Original>
</Amend>
<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Uvodna izjava 16.</Article>
	

	Tekst koji je predložila Komisija
	Izmjena

	(16)	Potpora Unije trebala bi doprinijeti modernizaciji i učinkovitijoj obradi viza u pogledu otkrivanja i procjene sigurnosnih rizika i rizika od nezakonitih migracija, osiguravajući učinkovitu provedbu Zakonika o vizama. Potpora Unije trebala bi posebno biti namijenjena digitalizaciji obrade viza kako bi se osigurali brzi i sigurni vizni postupci prilagođeni strankama od kojih će imati koristi i podnositelji zahtjeva za vizu i konzulati. Potpora Unije trebala bi poslužiti i za poboljšanje usluga za podnositelje zahtjeva za vizu, među ostalim većom dostupnošću konzularnih usluga širom svijeta.
	(Ne odnosi se na hrvatsku verziju.)	     


Or. <Original>{EN}en</Original>
</Amend>
<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Uvodna izjava 17.</Article>
	

	Tekst koji je predložila Komisija
	Izmjena

	(17)	Države članice mogu se osloniti na načelo partnerstva u provedbi potpore Unije kako bi osigurale kontinuitet u pristupu upravljanju.
	(17)	Države članice mogu se osloniti na načelo partnerstva u provedbi potpore Unije kako bi osigurale kontinuitet u pristupu upravljanju, među ostalim osiguravanjem odgovarajućeg sudjelovanja regionalnih i lokalnih tijela u pripremi i provedbi nacionalnih i regionalnih partnerskih planova država članica, u skladu s posebnim institucijskim okvirima.


Or. <Original>{EN}en</Original>
</Amend>
<Amend>Amandman		<NumAm>7</NumAm>
<DocAmend>Prijedlog uredbe</DocAmend>
<Article>Uvodna izjava 17.a (nova)</Article>
	

	Tekst koji je predložila Komisija
	Izmjena

	
	(17.a)	Potpora Unije trebala bi doprinijeti povećanju djelotvornosti politike vraćanja kao ključne sastavnice dobro funkcionirajućeg sustava upravljanja migracijama. Konkretno, trebalo bi podupirati države članice u osiguravanju brzih, učinkovitih i održivih vraćanja, među ostalim pojačanom suradnjom s trećim zemljama u području ponovnog prihvata i reintegracije.


Or. <Original>{EN}en</Original>
</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Uvodna izjava 24.a (nova)</Article>
	

	Tekst koji je predložila Komisija
	Izmjena

	
	(24.a)	Odredbe ove Uredbe i njezini mehanizmi upravljanja moraju doprinijeti pravilnom donošenju odluka proračunskog tijela i odgovarajućem parlamentarnom nadzoru. Konkretno, svaka specifikacija potpore Unije za schengensko područje, europsko integrirano upravljanje granicama i za zajedničku politiku o unutarnjoj strukturi viza trebala bi se na odgovarajući način odražavati u proračunskoj nomenklaturi uvođenjem odgovarajućih proračunskih linija.


Or. <Original>{EN}en</Original>
</Amend>
<Amend>Amandman		<NumAm>9</NumAm>
<DocAmend>Prijedlog uredbe</DocAmend>
<Article>Uvodna izjava 24.b (nova)</Article>
	

	Tekst koji je predložila Komisija
	Izmjena

	
	(24.b)	Utjecaj ove Uredbe na proračun Unije procijenjen je1a u skladu s člankom 310. stavkom 4. Ugovora o funkcioniranju Europske unije. Za njezinu provedbu trebalo bi osigurati dostatne financijske i ljudske resurse, uzimajući u obzir utjecaj njezina financiranja na druge programe ili politike Unije te osiguravajući njezinu usklađenost s višegodišnjim financijskim okvirom, kao i s proračunskim načelima utvrđenima u Uredbi (EU, Euratom) 2024/2509 Europskog parlamenta i Vijeća1b.

	
	__________________

	
	1a Proračunska procjena Odbora za proračune Europskog parlamenta od 17. travnja 2026. o Prijedlogu uredbe Europskog parlamenta i Vijeća o uvođenju potpore Unije za schengensko područje, europsko integrirano upravljanje granicama i zajedničku viznu politiku za razdoblje 2028. – 2034. (COM(2025)0541).

	
	¹b Uredba (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije (SL L, 2024/2509, 26.9.2024., ELI: http://data.europa.eu/eli/reg/2024/2509/oj).


Or. <Original>{EN}en</Original>
</Amend>
<Amend>Amandman		<NumAm>10</NumAm>
<DocAmend>Prijedlog uredbe</DocAmend>
<Article>Članak 1. – stavak 2.a (novi)</Article>
	

	Tekst koji je predložila Komisija
	Izmjena

	
	Ta potpora Unije izuzima se iz primjene horizontalnih načela iz članaka 5., 6. i 7. Uredbe (EU) xxxx/xxx (Uredba o okviru uspješnosti).


Or. <Original>{EN}en</Original>
</Amend>
<Amend>Amandman		<NumAm>11</NumAm>
<DocAmend>Prijedlog uredbe</DocAmend>
<Article>Članak 1. – stavak 2.b (novi)</Article>
	

	Tekst koji je predložila Komisija
	Izmjena

	
	Rashodi koji se financiraju tom potporom Unije isključuju se iz osnove za izračun cilja potrošnje u području klime i okoliša kako je definirano u članku 4. Uredbe (EU) xxxx/xxx (Uredba o okviru uspješnosti).


Or. <Original>{EN}en</Original>
</Amend>
<Amend>Amandman		<NumAm>12</NumAm>
<DocAmend>Prijedlog uredbe</DocAmend>
<Article>Članak 3. – stavak 1. – podstavak 1. – točka b</Article>
	

	Tekst koji je predložila Komisija
	Izmjena

	(b)	podupiranje djelotvornog europskog integriranog upravljanja vanjskim granicama koje provodi europska granična i obalna straža kao podijeljenu odgovornost Agencije za europsku graničnu i obalnu stražu i nacionalnih tijela nadležnih za upravljanje granicama, uključujući pomoću inovativnih metoda i novih tehnologija, radi olakšavanja zakonitih prelazaka granice, sprečavanja i otkrivanja nezakonitog useljavanja, prekograničnog kriminala i instrumentalizacije i korištenja nezakonitih migracija kao oružja te radi djelotvornije provedbe vraćanja;
	(b)	podupiranje djelotvornog europskog integriranog upravljanja vanjskim granicama koje provodi europska granična i obalna straža kao podijeljenu odgovornost Agencije za europsku graničnu i obalnu stražu i nacionalnih tijela nadležnih za upravljanje granicama, uključujući pomoću inovativnih metoda i novih tehnologija, radi olakšavanja zakonitih prelazaka granice, sprečavanja i otkrivanja nezakonitog useljavanja, prekograničnog kriminala i instrumentalizacije i korištenja nezakonitih migracija i drugih hibridnih prijetnji kao oružja te radi djelotvornije provedbe vraćanja;


Or. <Original>{EN}en</Original>
</Amend>
<Amend>Amandman		<NumAm>13</NumAm>
<DocAmend>Prijedlog uredbe</DocAmend>
<Article>Članak 3. – stavak 3.</Article>
	

	Tekst koji je predložila Komisija
	Izmjena

	3.	Države članice osiguravaju da prioriteti njihovih nacionalnih i regionalnih partnerskih planova uključuju mjere za postizanje svakog od ciljeva potpore Unije na temelju ove Uredbe te da je raspodjela sredstava među ciljevima proporcionalna utvrđenim izazovima i potrebama.
	3.	Države članice osiguravaju da prioriteti njihovih nacionalnih i regionalnih partnerskih planova uključuju mjere za postizanje svakog od ciljeva potpore Unije na temelju ove Uredbe te da je raspodjela sredstava među ciljevima proporcionalna utvrđenim izazovima i potrebama, uključujući razinu izloženosti dijelova vanjskih granica, operativno opterećenje nadležnih tijela, sigurnosne rizike i potrebu za osiguravanjem održivih kapaciteta tijekom vremena.


Or. <Original>{EN}en</Original>
</Amend>
<Amend>Amandman		<NumAm>14</NumAm>
<DocAmend>Prijedlog uredbe</DocAmend>
<Article>Članak 3.a (novi)</Article>
	

	Tekst koji je predložila Komisija
	Izmjena

	
	Članak 3.a

	
	Posebni ciljevi potpore Unije za schengensko područje, europsko integrirano upravljanje vanjskim granicama i zajedničku viznu politiku

	
	1.	U okviru cilja iz članka 3. stavka 1. točke (a) potpora Unije doprinosi dobrom funkcioniranju schengenskog područja i prekograničnoj suradnji, među ostalim podupiranjem:

	
	(a)	provedbe preporuka koje proizlaze iz mehanizma evaluacije i praćenja schengenske pravne stečevine te mjera za uklanjanje nedostataka koji utječu na primjenu schengenske pravne stečevine;

	
	(b)	mjera kojima se podupire ujednačena, djelotvorna i pravodobna primjena schengenske pravne stečevine u područjima obuhvaćenima ovom Uredbom;

	
	(c)	pripremnih, nadzornih, administrativnih i tehničkih aktivnosti potrebnih za jačanje upravljanja schengenskim područjem, uključujući aktivnosti kojima se podupiru mehanizmi evaluacije i praćenja;

	
	(d)	djelovanja kojima se podupire prikupljanje, razmjena i upotreba informacija, analiza rizika i informiranost o stanju ako je to potrebno za dobro funkcioniranje schengenskog područja;

	
	(e)	mjera za potporu provedbi, praćenju i evaluaciji prioriteta Unije relevantnih za funkcioniranje schengenskog područja.

	
	2.	U okviru cilja iz članka 3. stavka 1. točke (b) potpora Unije doprinosi europskom integriranom upravljanju granicama, među ostalim podupiranjem:

	
	(a)	nabave, održavanja i nadogradnje tehničkih prijevoznih sredstava, sustava nadzora, komunikacijskih sustava i informacijske i komunikacijske tehnologije potrebnih za učinkovito i sigurno upravljanje granicama;

	
	(b)	razvoja, izgradnje, prilagodbe, održavanja i modernizacije infrastrukture i objekata, kao i nabave, održavanja i modernizacije opreme na graničnim prijelazima i duž vanjskih granica, uključujući fiksna, mobilna i razmjestiva sredstva potrebna za provedbu graničnih kontrola, operacija zaštite i povezanih postupaka koji se provode u skladu s pravom Unije;

	
	(c)	uspostave, rada, održavanja, nadogradnje i interoperabilnosti opsežnih informacijskih sustava kojima se podupire upravljanje granicama, uključujući djelovanja kojima se podupiru kvaliteta podataka, kibersigurnost, spremnost sustava i ostvarivanje prava ispitanika;

	
	(d)	osposobljavanja, izgradnje kapaciteta, razmjene najboljih praksi i razvoja zajedničkih standarda za službenike graničnog nadzora i druga tijela koja obavljaju funkcije upravljanja granicama;

	
	(e)	mjera za jačanje suradnje i koordinacije među državama članicama i s relevantnim tijelima, uredima i agencijama Unije, uključujući Agenciju za europsku graničnu i obalnu stražu, agenciju eu-LISA i druga nadležna tijela, urede i agencije Unije;

	
	(f)	djelovanja za potporu europskoj graničnoj i obalnoj straži, uključujući razvoj kapaciteta, izgradnju zajedničkih kapaciteta, zajedničku nabavu, uspostavu zajedničkih standarda, registraciju ili stavljanje na raspolaganje opreme u pričuvi tehničke opreme Agencije za europsku graničnu i obalnu stražu te mjera koje se odnose na preporuke koje proizlaze iz procjena osjetljivosti;

	
	(g)	djelovanja kojima se podupiru razvoj, rad i upotreba EUROSUR-a i drugih alata kojima se doprinosi zaštiti državne granice, informiranosti o stanju, analizi rizika i razmjeni informacija;

	
	(h)	djelovanja za potporu dubinskim provjerama i postupcima na vanjskim granicama, uključujući operativne i tehničke aktivnosti, opremu, objekte, osposobljavanje, koordinaciju i aktivnosti neovisnih mehanizama praćenja predviđenih pravom Unije;

	
	(i)	razvoja i uvođenja inovativnih metoda i novih tehnologija za potporu europskom integriranom upravljanju granicama.

	
	3.	U okviru cilja iz članka 3. stavka 1. točke (c) potpora Unije doprinosi zajedničkoj viznoj politici, među ostalim podupiranjem:

	
	(a)	digitalizacije obrade viza i modernizacije konzularnih usluga kako bi se osigurali sigurni, učinkoviti i pristupačni postupci za podnositelje zahtjeva za vizu;

	
	(b)	razvoja, nadogradnje, održavanja i rada infrastrukture, objekata, sigurnosnih mjera, operativne opreme i sustava IKT-a potrebnih za obradu zahtjeva za vizu i konzularnu suradnju;

	
	(c)	konzularne suradnje, konzularne pokrivenosti, sigurnosti isprava i suradnje među državama članicama u obradi viza;

	
	(d)	raspoređivanja, osposobljavanja i izgradnje kapaciteta konzularnog i drugog osoblja koje doprinosi zajedničkoj viznoj politici;

	
	(e)	potpore državama članicama u izdavanju viza u skladu s pravnom stečevinom Unije, uključujući, prema potrebi, vize s ograničenom područnom valjanošću;

	
	(f)	mjera za provedbu preporuka koje proizlaze iz schengenskih evaluacija u području zajedničke vizne politike;

	
	(g)	uspostave, rada, održavanja, nadogradnje i interoperabilnosti opsežnih informacijskih sustava kojima se podupire zajednička vizna politika, uključujući vizni informacijski sustav i povezanu komunikacijsku infrastrukturu;

	
	(h)	djelovanja za poboljšanje kvalitete podataka u sustavima IKT-a povezanima s vizama i poboljšanja ostvarivanja prava ispitanika;

	
	(i)	studija, pilot-projekata, razmjene najboljih praksi, praćenja, evaluacije, statističkih alata i inovativnih metoda ili tehnologija koje doprinose provedbi i modernizaciji zajedničke vizne politike.

	
	4.	Potpora Unije može obuhvaćati i operativnu potporu, uključujući prihvatljive troškove osoblja, komunikacijske aktivnosti, tehničku pomoć i druge aktivnosti pripreme, administrativne aktivnosti te aktivnosti praćenja, kontrole ili evaluacije potrebne za provedbu ciljeva utvrđenih u članku 3., uključujući troškove potrebne za održavanje operativne spremnosti.

	
	5.	Kategorije djelovanja i mjera iz ovog članka nisu sveobuhvatne i njima se ne dovode u pitanje pravila o prihvatljivosti, načini provedbe, okvir uspješnosti i mehanizmi programiranja utvrđeni u Uredbi (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost te u Uredbi (EU) xxxx/xxx (Uredba o okviru uspješnosti).


Or. <Original>{EN}en</Original>
</Amend>
<Amend>Amandman		<NumAm>15</NumAm>
<DocAmend>Prijedlog uredbe</DocAmend>
<Article>Članak 3.b (novi)</Article>
	

	Tekst koji je predložila Komisija
	Izmjena

	
	Članak 3.b

	
	Potpora Unije djelovanju u trećim zemljama i u vezi s trećim zemljama

	
	Potpora Unije može se pružiti za djelovanja u trećim zemljama ili u vezi s trećim zemljama, pod uvjetom da ta djelovanja doprinose ciljevima utvrđenima u članku 3. ove Uredbe, dopunjujući djelovanja u trećim zemljama koja se podupiru Uredbom (EU) [Fond za globalnu Europu]. Ta djelovanja služe interesima unutarnjih politika Unije i u skladu su s aktivnostima koje se poduzimaju unutar Unije.


Or. <Original>{EN}en</Original>
</Amend>
<Amend>Amandman		<NumAm>16</NumAm>
<DocAmend>Prijedlog uredbe</DocAmend>
<Article>Članak 4. – stavak 1.</Article>
	

	Tekst koji je predložila Komisija
	Izmjena

	1.	Indikativna financijska omotnica za provedbu ciljeva utvrđenih u članku 3. za razdoblje 2028. – 2034. iznosi 15 396 750 000 EUR u tekućim cijenama. Provodi se u skladu s horizontalnim pravilima za nacionalne i regionalne partnerske planove utvrđenima u Uredbi (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost.
	1.	Indikativna financijska omotnica za provedbu ciljeva utvrđenih u članku 3. za razdoblje 2028. – 2034. iznosi ... [unijeti broj iz privremenog izvješća o prijedlogu višegodišnjeg financijskog okvira za razdoblje 2028. – 2034. (2025/0571R(APP))], po tekućim cijenama i cijenama iz 2025.]. Provodi se u skladu s horizontalnim pravilima za nacionalne i regionalne partnerske planove utvrđenima u Uredbi (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost.


Or. <Original>{EN}en</Original>
</Amend>
<Amend>Amandman		<NumAm>17</NumAm>
<DocAmend>Prijedlog uredbe</DocAmend>
<Article>Članak 4. – stavak 3.a (novi)</Article>
	

	Tekst koji je predložila Komisija
	Izmjena

	
	3.a	Kod izvršenja odobrenih proračunskih sredstava iz stavka 3. putem Instrumenta EU-a Komisija pri utvrđivanju prioriteta za potporu Unije u okviru Instrumenta EU-a uzima u obzir hitne potrebe i prioritetne izazove koji utječu na ciljeve utvrđene u članku 3., kako su utvrđeni na temelju mehanizama i alata za praćenje na razini Unije, uključujući schengenske evaluacije, Frontexovu procjenu osjetljivosti i relevantne analize nadležnih tijela, ureda i agencija Unije u okviru njihovih mandata.


Or. <Original>{EN}en</Original>
</Amend></RepeatBlock-Amend>

[bookmark: _Toc231389377]OBRAZLOŽENJE
Komisija je 16. srpnja 2025. predstavila prijedloge za tri programa nasljednika postojećih fondova u području unutarnjih poslova (FAMI, BMVI i FUS), zajedno s horizontalnim Fondom za nacionalne, regionalne i partnerske planove[footnoteRef:2] [takozvani „Fond NRP”]. Ovaj Prijedlog uredbe o uvođenju potpore Unije za schengensko područje, europsko integrirano upravljanje granicama i zajedničku viznu politiku za razdoblje 2028. – 2034. dio je tog paketa[footnoteRef:3]. Prijedlogom Komisije predviđa se proračun od 15,4 milijarde EUR za razdoblje 2028. – 2034.  [2:  Prijedlog uredbe o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralni razvoj, ribarstvo i pomorstvo, prosperitet i sigurnost za razdoblje 2028. – 2034. i izmjeni Uredbe (EU) 2023/955 i Uredbe (EU, Euratom) 2024/2509 (2025/0240 (COD)) (Prijedlog o NRPP-u)]  [3:  Zajedno s Prijedlogom uredbe o uvođenju potpore EU-a za azil, migracije i integraciju i Prijedlogom uredbe o uvođenju potpore Unije za unutarnju sigurnost] 


Komisija smatra da struktura i pristup višegodišnjeg financijskog okvira za razdoblje 2028. – 2034. (VFO za razdoblje 2028. – 2034.) trebaju Uniji osigurati modernizirani proračun, izmijenjen kako bi se osigurala fleksibilnost i pojednostavnjenje, koji je prilagođen lokalnim potrebama. Iz te perspektive fleksibilnost znači „fleksibilniji proračun, u kojem se stabilnost i predvidljivost kombiniraju s većim strukturnim kapacitetom za prilagodbu promjenjivim potrebama i prioritetima”[footnoteRef:4]. Iako pojednostavnjenje znači „jednostavnija i usklađena pravila i procesi za pristup financijskim sredstvima EU-a”, olakšavanje pristupa sredstvima EU-a za korisnike i „jednostavnija struktura s manje programa i manje administrativnog opterećenja”. [4:  Dinamičan proračun EU-a za prioritete budućnosti – Višegodišnji financijski okvir za razdoblje 2028. – 2034., COM(2025) 570 final.] 


Fond NRP ključna je sastavnica te revidirane strukture. U svojem stajalištu o predloženom VFO-u za razdoblje 2028. – 2034. Europski parlament naglasio je da predložena razina financiranja ne odgovara strateškim ambicijama Unije ni razmjerima izazova s kojima se Europa suočava, od upravljanja sigurnošću, obranom i migracijama do gospodarske i tehnološke konkurentnosti. Naglasio je i da fleksibilnost i pojednostavnjenje moraju biti popraćeni odgovarajućim resursima i kapacitetom za postizanje konkretnih rezultata. To je posebno važno s obzirom na to da Fond NRP objedinjuje kohezijsku politiku, zajedničku poljoprivrednu i ribarstvenu politiku, ali i politike u područjima unutarnjih poslova, uključujući migracije, azil, upravljanje granicama, schengenski okvir, vize i unutarnju sigurnost. Fond će se provoditi putem nacionalnih i regionalnih partnerskih planova koje su države članice same pripremile, koje je ocijenila Komisija, a donijelo Vijeće, ili putem Instrumenta EU-a kojim bi se trebala dopuniti provedba na nacionalnoj i regionalnoj razini i podupirati transnacionalni i inovativni projekti. 

Stoga postoji bliska veza između ovog prijedloga i Fonda NRP. Iako se ovim prijedlogom utvrđuju financijska omotnica i ciljevi politike, njegova provedba obuhvaćena je okvirom Fonda NRP. Kako je navedeno u Uredbi o uspostavi Fonda, „sektorskim propisima mogu se utvrditi posebni uvjeti za dopunu NRP fonda”, ali ti uvjeti „ne bi trebali biti u suprotnosti” s tom uredbom; u slučaju dvojbe potonje „ima prednost” (uvodna izjava 8.). U Prilogu I. Prijedloga o NRPP-u utvrđuje se ključ za financijski doprinos dostupan svakoj državi članici za provedbu njezina nacionalnog i regionalnog partnerskog plana. Prijedlogom se državama članicama omogućuje i da izmijene svoj plan i zatraže preraspodjelu dijela iznosa među trima instrumentima u području unutarnjih poslova.

Budući da sve države članice ne sudjeluju u svim područjima politike Unije („varijabilna geometrija”), tri instrumenta unutarnjih poslova predložena su uz Fond NRP, a nisu uključena u njega. Zemlje pridružene schengenskom području trebale bi sudjelovati putem financijskih doprinosa dogovorenih u bilateralnim sporazumima s EU-om. 

Cilj je ovog prijedloga osigurati ciljana i fleksibilna financijska sredstva Unije za potporu državama članicama u djelotvornoj provedbi, primjeni i daljnjem razvoju schengenskog okvira, europskog integriranog upravljanja granicama i zadaća povezanih s vizama kojima se doprinosi općoj sigurnosti i pravilnom funkcioniranju schengenskog područja. U tu svrhu podupire mjere usmjerene na jačanje kapaciteta za nadzor granica, poboljšanje interoperabilnosti i digitalizacije, poboljšanje informiranosti o stanju, pojednostavnjenje postupaka izdavanja viza i osiguravanje usklađenosti s obvezama u pogledu temeljnih prava u svim povezanim aktivnostima. 

Prijedlog se temelji na postojećoj strukturi uspostavljenoj u okviru Instrumenta za financijsku potporu u području upravljanja granicama i vizne politike (BMVI)[footnoteRef:5] i povezanih instrumenata Unije, uzimajući u obzir nove operativne okolnosti i tehnološki razvoj. Njime se nastoji osigurati kontinuitet potpore uz istodobno jačanje kapaciteta Unije za odgovor na nove izazove koji utječu na funkcioniranje schengenskog područja, europsko integrirano upravljanje granicama i viznu politiku EU-a. Iako je usko povezan s kontinuiranom provedbom i razvojem opsežnih informacijskih sustava Unije i arhitekture interoperabilnosti, uključujući sustav ulaska/izlaska (EES), europski sustav za informacije o putovanjima i odobravanje putovanja (ETIAS), vizni informacijski sustav (VIS), Schengenski informacijski sustav (SIS) i Eurodac, prijedlogom se dopunjuje i provedba relevantnih dijelova pakta o migracijama i azilu (Uredba o dubinskim provjerama). [5:  Uredba (EU) 2021/1148 Europskog parlamenta i Vijeća od 7. srpnja 2021. o uspostavi, u okviru Fonda za integrirano upravljanje granicama, Instrumenta za financijsku potporu u području upravljanja granicama i vizne politike.] 


Tri su dodatna elementa prijedloga dodjela financijskih sredstava Litvi za Posebnu tranzitnu shemu, odredba o sredstvima za operativne troškove država članica za europski sustav za informacije o putovanjima i odobravanje putovanja (ETIAS) i pravila za financijske doprinose za godišnju pričuvu za solidarnost u skladu s Uredbom (EU) 2024/1351[footnoteRef:6]. [6:  Uredba (EU) 2024/1351 o upravljanju azilom i migracijama, izmjeni uredbi (EU) 2021/1147 i (EU) 2021/1060 i stavljanju izvan snage Uredbe (EU) br. 604/2013, SL L, 22.5.2024.] 


U tom kontekstu izvjestitelj pozdravlja povećanje potpore Unije za migracije, upravljanje granicama i unutarnju sigurnost u okviru predloženog VFO-a za razdoblje 2028. – 2034., pri čemu su ukupna dodijeljena sredstva za ta područja tri puta veća nego u okviru trenutačnog VFO-a.

Izvjestitelj smatra da bi se uredbom državama članicama trebala pružiti veća jasnoća i smjernice o kategorijama djelovanja i mjerama koje se mogu podupirati u okviru instrumenta. Uz očuvanje fleksibilnosti nove strukture, uredbom bi se trebao utvrditi neiscrpan popis kategorija potpore povezanih sa svakim od njezinih posebnih ciljeva: dobrim funkcioniranjem schengenskog područja, europskim integriranim upravljanjem vanjskim granicama i zajedničkom viznom politikom. Time bi se osigurala veća pravna i politička jasnoća za predviđene vrste potpore, izbjegavajući pritom pretjerano preskriptivan ili zatvoren popis prihvatljivih mjera kojima bi se ugrozila potrebna fleksibilnost u okviru nove strukture. 

Izvjestitelj također smatra da bi se fleksibilnost koju pruža Instrument EU-a trebala temeljiti na objektivnim potrebama i jasnoj dodanoj vrijednosti Unije. Pri utvrđivanju prioriteta za potporu Unije u okviru Instrumenta EU-a Komisija bi stoga trebala uzeti u obzir hitne potrebe i prioritetne izazove utvrđene mehanizmima i alatima za praćenje na razini Unije, uključujući schengenske evaluacije, Frontexovu procjenu osjetljivosti i relevantne analize nadležnih tijela, ureda i agencija Unije u okviru njihovih mandata. Time bi se pomoglo osigurati da se fleksibilnost ne ostvaruje na netransparentan način, već da se temelji na određivanju prioriteta na temelju dokaza i operativnih potreba.

